**ঝিনাইদহ জেলা** বাংলাদেশের দক্ষিণ-পশ্চিমাঞ্চলের খুলনা বিভাগের একটি প্রশাসনিক অঞ্চল।

ইতিহাস
------

ঝিনাইদহ যশোর জেলার একটি মহকুমা ছিল। ঝিনাইদহ জেলাটি ১৮৬২ সালে মহকুমা হিসেবে প্রতিষ্ঠিত হয় এবং ১৯৮৪ সালে এটি একটি পৃথক জেলা হয়। স্বাধীনতা যুদ্ধে ঝিনাইদহ জেলা ৬ ডিসেম্বর ১৯৭১ সালে স্বাধীনতা লাভ করে।

এই জেলার নামকরণ সম্পর্কে কিছুই জানা যায়নি। কথিত আছে যে, ক্যালসিয়াম উৎপাদনের জন্য '‘নবগঙ্গা’' নদী এবং '‘দহা’' নদী থেকে ঝিনুক সংগ্রহের জন্য এই এলাকা বিখ্যাত হয়ে উঠেছিল। এই জেলার নাম ঝিনাইদহ "ঝিনুক"এবং "দাহ"শব্দদ্বয় থেকে নেয়া হয়েছে বলে মনে করা হয়। []

নামকরণ
------

প্রাচীনকালে বর্তমান ঝিনাইদহের উত্তর পশ্চিম দিকে নবগঙ্গা নদীর ধারে ঝিনুক কুড়ানো শ্রমিকের বসতি গড়ে ওঠে বলে জনশ্রুতি আছে। সে সময় ভারতের পশ্চিমবঙ্গের কোলকাতা থেকে ব্যবসায়ীরা ঝিনুকের মুক্তা সংগ্রহের জন্যে এখানে ঝিনুক কিনতে আসতো। সে সময় ঝিনুক প্রাপ্তির এই স্থানটিকে ঝিনুকদহ বলা হতো। সে সময় ঝিনুক থেকে মুক্তা সংগ্রহের মাধ্যমে এবং ঝিনুক পুড়িয়ে চুন তৈরি করে তা বিক্রি করে মানুষ অর্থ উপার্জন করতো।অনেকের মতে ঝিনুককে আঞ্চলিক ভাষায় ঝিনেই, ঝিনাই এবং দহ অর্থ বড় জলাশয় ও ফার্সি ভাষায় দহ বলতে গ্রামকে বুঝানো হতো। সেই অর্থে ঝিনুকদহ বলতে ঝিনুকের জলাশয় অথবা ঝিনুকের গ্রাম বুঝাতো। আর এই ঝিনুক এবং দহ থেকেই ঝিনুকদহ বা ঝিনেইদহ, যা- রূপান্তরিত হয়ে আজকের ঝিনাইদহ নামকরণ হয়েছে।অন্য কিংবদন্তি থেকে জানাযায়, এক ইংরেজ সাহেব এই এলাকা দিয়ে নৌকাযোগে নবগঙ্গা নদী পর হচ্ছিলেন। অনেক লোকজন তখন নদী থেকে ঝিনুক সংগ্রহের কাজে ব্যস্ত ছিল। উপস্থিত লোকদের কাছে সাহেব তখন এলাকাটির নাম জানতে চান। লোকেরা তার কথা বুঝতে না পেরে ভেবে নেন যে নদী থেকে তারা কি জিনিস তুলছে তার নাম জানতে চাচ্ছেন। এই মনে করে লোকেরা সাহেবকে বলেন ঝিনুক বা ঝিনেই। এতে ইংরেজ সাহেব ধরে নেন জায়গাটির নাম ঝেনি। এই ঝেনি শব্দটি পরে ঝেনিদা হিসেবে ব্যবহৃত হতে থাকে। ঝিনাইদহকে আঞ্চলিক ভাষায় এখনও ঝিনেদা বলা হয়। ঝেনিদা, ঝিনেদা আর ঝিনাইদহ যাই বলা হোক না কেন ঝিনাইদহ নামের উৎপত্তি যে ঝিনুক থেকে তা এ অঞ্চলের মানুষের কাছে অধিকতর গ্রহণযোগ্য।ঐতিহ্যবাহী ঝিনাইদহ গ্রন্থে ঝিনাইদহ সম্পর্কে বলা হয়েছে ‘‘বারো আউলিয়ার আশীর্বাদপুষ্টঃ গাজী-কালু-চম্পাবতীর উপাখ্যানধন্য; কে.পি. বসু, গোলাম মোস্তফার স্মৃতিবিজড়িত; বীরশ্রেষ্ঠ হামিদুর রহমান, বিপ্লবী বীর বাঘাযতীনের শৌর্যময়; খেজুর গুড়, কলা-পানের প্রাচুর্যমণ্ডিত; পাগলাকানাই, লালন শাহের জম্মস্থান, কপোতাক্ষ, বেগবতী, চিত্রা, নবগঙ্গার ঝিনুকদহ এক কথায় নাম তার ঝিনাইদহ।’’ ঝিনাইদহের নামকরণের ন্যায় এর অপর ৫টি উপজেলারও রয়েছে নাম করনের বৈচিত্রময় ইতিহাস। শৈলকুপাঃশৈলকুপার কুমার নদীতে একসময় নাকি প্রচুর পরিমাণে শৈলমাছ পাওয়া যেত এবং তা সাধারণ কুপিয়ে মারা হতো। এজন্যেই এর নাম হয় শৈলকুপা। আবার অন্যদের মতে এখানে শৈলগুল্প বেশি থাকার কারনে এ অঞ্চলকেব শৈলকুপা নামে অভিহিত করা হয়। শৈলকুপা বহু পূর্বে ফরিদপুর জেলার মধ্যে ছিল।মহেশপুরঃভৈরবের তীরে অবস্থিত মহেশপুর উপজেলার আদিনাম যোগীদহ। পরবর্তীতে ১১০৭ সালে হিন্দু দেবতা মহেশপুর ঠাকুরের মন্দির প্রতিষ্ঠিত হওয়ায় আদিনাম পরিবর্তিত হয়ে মহেশপুর হয়। কেউ কেউ বলেন রাজা মহেশ চন্দ্রের নামানুসারে এলাকার নাম মহেশপুর হয়। অন্য জনশ্রুতি হল ঐ অঞ্চলের রাজত্ব এক জেলে রাজার হস্তগত হলে তার ছেলে ‘‘মহেশ’’ এর নামানুষারে মহেশপুর নামকরণ হয়। মহেশপুর ভারতের বনগাঁও মহাকুমার একটি অন্যতম অংশ ছিল। ১৯৪৭ সালে মহেশপুর ঝিনাইদহ মহাকুমার অন্তর্গত হয়। মহেশপুরকে খাদ্যভাণ্ডার বা রত্নভাণ্ডার বলা হয়।কালীগঞ্জঃকালীগঞ্জ উপজেলার নামকরণের পিছনে জনশ্রুতি আছে তা হলো এই বাজারে বিখ্যাত কালিমন্দিরকে অবলম্বন করেই কালীগঞ্জ নাম করন হয়।কোটচাঁদপুরঃজনশ্রুতি আছে, জঙ্গলে ঘেরা এ অঞ্চলে চাঁদফকির নামের এক দরবেশ আস্তানা গড়েন। তার নামে এর নাম হয় চাঁদপুর। মোঘল আমলে ১৬১০ সালে একটি কোর্ট নির্মিত হয়। আর চাঁদপুর নামের আগে কোট শব্দটি বসিয়ে এর নাম হয় কোটচাঁদপুর। বৃটিশ আমলে এখানে কোর্ট ছিল এবং ১৮৬২ সাল পর্যন্ত এটি মহকুমা বাণিজ্য নগরী হিসেবে খ্যাত ছিল।হরিণাকুন্ডুঃলোকমুখে প্রচার আছে ‘‘অভয়কুন্ড নামে এক ইংরেজ কর্মচারীর অত্যাচারী পুত্র হরিচরণ কুণ্ডুর নামানুসারে এ অঞ্চলের নাম হয় হরিণাকুন্ডু ।

অবস্থান ও আয়তন
---------------

ভৌগোলিক বিস্তৃতি ২৩° ১৩' উত্তর অক্ষাংশ থেকে ২৩° ৪৬' উত্তর অক্ষাংশ পর্যন্ত এবং ৮৮° ৪২' পূর্ব দ্রাঘিমা হতে ৮৯° ২৩' পূর্ব দ্রাঘিমা পর্যন্ত। জেলার আয়তন ১৯৬৪.৭৭ বর্গ কিলোমিটার(৭৫৮.৬০ বর্গ মাইল)। ঝিনাইদহ জেলার উত্তরে কুষ্টিয়া জেলা, দক্ষিণে যশোর জেলা ও ভারতের পশ্চিমবঙ্গ, পূর্বে রাজবাড়ী জেলা ও মাগুরা জেলা, পশ্চিমে চুয়াডাঙ্গা জেলা ও ভারতের পশ্চিমবঙ্গ। ৭টি নদ-নদী প্রবাহিত এ জেলার মধ্য দিয়ে: বেগবতী নদী, ইছামতী, কোদলা, কপোতাক্ষ নদ, নবগঙ্গা নদী, চিত্রা নদী ও কুমার নদ। এ অঞ্চলের জলবায়ু উষ্ণ প্রকৃতির ও সমভাবাপন্ন। বার্ষিক গড় তাপমাত্রা ২২.২৪° সেলসিয়াস। বার্ষিক গড় বৃষ্টিপাত ১৫২.১৯০ সেন্টিমিটার।

প্রশাসনিক এলাকাসমূহ
-------------------

এই জেলা ৬টি উপজেলা, ৬৭ টি ইউনিয়ন, ৯৪৫ টি মউজা, ১১৪৪ টি গ্রাম, ৬টি পৌরসভা, ৫৪ টি ওয়ার্ড এবং ১৩৬ টি মহল্লা নিয়ে গঠিত।
ঝিনাইদহ জেলার উপজেলা গুলো হল:

* কালীগঞ্জ উপজেলা
* কোটচাঁদপুর উপজেলা
* ঝিনাইদহ সদর উপজেলা
* মহেশপুর উপজেলা
* শৈলকুপা উপজেলা
* হরিণাকুণ্ডু উপজেলা

সংসদীয় আসন
-----------

এ জেলায় সংসদীয় আসন ৪টি-

* ঝিনাইদহ-১
* ঝিনাইদহ-২
* ঝিনাইদহ-৩
* ঝিনাইদহ-৪

জনসংখ্যা
--------

বাংলাদেশের ৬ষ্ঠ জনশুমারি ও গৃহগণনা-২০২২ অনুযায়ী, ঝিনাইদহ জেলার জনসংখ্যা হল ২০,০৫,৮৪৯ জন। জনসংখ্যার ঘনত্ব হল ১,০২১ জন/বর্গ কিমি। পুরুষ হল জনসংখ্যার ৫০.০৪% এবং মহিলা ৪৯.৯৬%। মুসলমানরা জনসংখ্যার ৯০.৩৯%, হিন্দু ৯.৪৮%, খ্রিস্টান ০.০৬% এবং অন্যান্যরা হল ০.০৮%। সাত বছর বা তার উপরের বয়সীদের মধ্যে ঝিনাইদহে সাক্ষরতার হার ৭২.৮১%।

নদ-নদী
------

ঝিনাইদহ জেলায় অনেকগুলো নদ নদী রয়েছে। নদ-নদীগুলো হচ্ছে কপোতাক্ষ নদ, নবগঙ্গা নদী, গড়াই নদী, কুমার নদ, ডাকুয়া নদী, বেতনা নদী, চিত্রা নদী, ভৈরব নদ ও বেগবতী নদী।

প্রধান ফসল ও ফলমূল
------------------

ধান, পান, পাট, গম, আখ, সরিষা,মরিচ, রসুন, পেঁয়াজ, বিভিন্ন ধরনের ডাল শাকসবজি হলো এই এলাকার প্রধান ফসল।

তাছাড়াও প্রধান ফলমূলের মধ্যে রয়েছে আম, কাঁঠাল, কলা, পেয়ারা, লিচু, নারকেল, খেজুর, তাল, ড্রাগন ইত্যাদি। পাট, ধান, রসুন, পেঁয়াজ, পটল, খেজুর গুড়, পান পাতা প্রয়োজন মিটিয়ে রপ্তানি করা হয়।

অর্থনৈতিক অবস্থা
----------------

ঝিনাইদহের অর্থনীতি সাধারণত কৃষির উপর নির্ভর্শীল। ৬৬.৫০% বাড়িতে নানা ধরনের ফসল ফলিয়ে থাকেন। তার মধ্যে উল্লেখযোগ্য হলো ধান, পাট, আখ, গম, শাকসবজি,মসলা, ডাল। এছাড়াও ফলমুলের মধ্যে রয়েছে আম, পেয়ারা, কাঁঠাল, কলা, লিচু, নারকেল, খেজুর, তাল ইত্যাদি। এছাড়াও অন্যান্য খাত যেমন প্রবাসী, সরকারী চাকুরীজীবী, গার্মেন্টস কর্মীরাও এখানকার অর্থনীতিতে অনেক অবদান রাখছে।

দর্শনীয় স্থান ও স্থাপনা
------------------------

* নলডাঙ্গা জমিদার বাড়ি
* নলডাঙ্গা মন্দির
* নলডাঙ্গা রাজবাড়ি রিসোর্ট এন্ড পিকনিক স্পট
* সাতগাছিয়া মসজিদ
* শৈলকুপা জমিদার বাড়ি
* বারোবাজার প্রত্নতাত্ত্বিক মসজিদ
* মল্লিকপুর বটগাছ
* ধান্য হাড়িয়া পূর্বপাড়া জামে মসজিদ, ধান্য হাড়িয়া, যাদবপুর, মহেশপুর।
* জোহান ড্রীম ভ্যালী পার্ক

শিক্ষা-প্রতিষ্ঠান ঝিনাইদহ সরকারি টেকনিক্যাল স্কুল অ্যান্ড কলেজ
--------------------------------------------------------------

মূল নিবন্ধ: ঝিনাইদহ জেলার শিক্ষা প্রতিষ্ঠানের তালিকা
1. ইসলামী বিশ্ববিদ্যালয়

(স্বাধীন বাংলাদেশে ঝিনাইদহ ও কুষ্টিয়া জেলার মধ্যবর্তী স্থানে স্থাপিত প্রথম সরকারি বিশ্ববিদ্যালয়)

1. ঝিনাইদহ ক্যাডেট কলেজ
2. ঝিনাইদহ সরকারি উচ্চ বিদ্যালয়
3. ঝিনাইদহ সরকারি বালিকা উচ্চ বিদ্যালয়
4. ঝিনাইদহ সরকারি টেকনিক্যাল স্কুল অ্যান্ড কলেজ
5. ঝিনাইদহ সরকারি কে,সি, কলেজ
6. ঝিনাইদহ সরকারি ভেটেরিনারি কলেজ
7. ঝিনাইদহ পলিটেকনিক ইনস্টিটিউট
8. শেখ কামাল টেক্সটাইল ইঞ্জিনিয়ারিং কলেজ, ঝিনাইদহ
9. 
10. হাসানহাটি বড় ধোপাদি এবাদৎ আলী মাধ্যমিক বিদ্যালয় ,কালিগঞ্জ, ঝিনাইদহ
11. সরকারি নলডাঙ্গা ভূষণ পাইলট মাধ্যমিক বিদ্যালয়, ঝিনাইদহ
12. মাহতাবউদ্দিন ডিগ্রী কলেজ,কালিগঞ্জ
13. মহেশপুর সরকারি ডিগ্রি কলেজ
14. ৪২নং মির্জাপুর সরকারি প্রাথমিক বিদ্যালয়
15. আমেনা খাতুন কলেজ, নারিকেলবাড়িয়া, ঝিনাইদহ
16. পুরন্দরপুর মডেল একাডেমি মহেশপুর ঝিনাইদহ
17. কোটচাঁদপুর সরকারি মডেল পাইলট মাধ্যমিক বিদ্যালয়
18. কাঞ্চননগর মডেল স্কুল এন্ড কলেজ,ঝিনাইদহ
19. খালিশপুর মাধ্যমিক বিদ্যালয়, মহেশপুর,ঝিনাইদহ
20. [[শেখ হাসিনা পদ্মপুকুর সরকারি ডিগ্রী কলেজ, মহেশপ
21. সম্মিলিত দিঘারপাড়া মাধ্যমিক বিদ্যালয়,কালীগঞ্জ, ঝিনাইদহ
22. মুনুড়িয়া মাধ্যমিক বিদ্যালয়
23. ৪২নং মির্জাপুর সরকারি প্রাথমিক বিদ্যালয়
24. লাউদিয়া মাধ্যমিক বিদ্যালয়
25. সরকারি নলডাঙ্গা ভূষণ পাইলট মাধ্যমিক বিদ্যালয়, ঝিনাইদহ
26. মাওলানা বাদ

কালা,ডাকঘর-লক্ষীপুর, ঝিনাইদহ সদর

২৯.বারেক আলী মাধ্যমিক বিদ্যালয়,সুরাট

৩০.৩৭ নং সুরাট সরকারি প্রাথমিক বিদ্যালয়

উল্লেখযোগ্য ব্যক্তিত্ব
----------------------

* গোলাম মোস্তফা, কবি
* জয়গোপাল তর্কালঙ্কার, সাহিত্যিক
* পাগলা কানাই, বাউল সাধক
* জামাল নজরুল ইসলাম, বিখ্যাত গণিতবিদ ও পদার্থ বিজ্ঞানী
* হামিদুর রহমান, বাংলাদেশের মুক্তিযুদ্ধের বীরশ্রেষ্ঠ
* বাঘা যতীন, বিপ্লবী
* লতিফুর রহমান, বাংলাদেশের সাবেক প্রধান বিচারপতি ও তত্ত্বাবধায়ক সরকারের প্রধান উপদেষ্টা
* খোন্দকার আব্দুল্লাহ জাহাঙ্গীর, ইসলামি ব্যক্তিত্ব
* ইলা মিত্র, তেভাগা আন্দোলনের অন্যতম নেতা
* মুস্তফা মনোয়ার, চিত্রশিল্পী
* মনির খান, গায়ক
* জুয়েল রানা, ফুটবলার
* কাজী মুতাসিম বিল্লাহ, ইসলামি ব্যক্তিত্ব
* রেজাউদ্দিন স্টালিন, কবি
* মসিউর রহমান, রাজনীতিবিদ
* আল-আমিন হোসেন, বোলার, বাংলাদেশ জাতীয় ক্রিকেট দল
* হাসানুজ্জামান কল্লোল, সচিব
* অনি আলমগীর, কবি
* আলতাফ শাহনেওয়াজ, কবি
* টোকন ঠাকুর, কবি ও চলচ্চিত্র ব্যক্তিত্ব

আরও দেখুন
---------

* খুলনা বিভাগ
* বাংলাদেশের জেলা

তথ্যসূত্র
---------

1. 1 2 3 4  পরিসংখ্যান ২০১১ ঝিনাইদহ জেলা
2. ↑  "ঝিনাইদহ জেলা তথ্য বাতায়ন"। ৯ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১২।
3. ↑  "Bangladesh Population and Housing Census 2011: Zila Report – Jhenaidah" (পিডিএফ)। *Table P01 : Household and Population by Sex and Residence, Table P05 : Population by Religion, Age group and Residence, Table P09 : Literacy of Population 7 Years & Above by Religion, Sex and Residence*। বাংলাদেশ পরিসংখ্যান ব্যুরো (বিবিএস), পরিকল্পনা মন্ত্রণালয়, গণপ্রজাতন্ত্রী বাংলাদেশ সরকারh। সংগ্রহের তারিখ ১৭ ডিসেম্বর ২০১৮।
4. ↑  ড. অশোক বিশ্বাস, *বাংলাদেশের নদীকোষ*, গতিধারা, ঢাকা, ফেব্রুয়ারি ২০১১, পৃষ্ঠা ৩৮৯, আইএসবিএন ৯৭৮-৯৮৪-৮৯৪৫-১৭-৯।
5. ↑  মানিক মোহাম্মদ রাজ্জাক (ফেব্রুয়ারি ২০১৫)। *বাংলাদেশের নদনদী: বর্তমান গতিপ্রকৃতি*। ঢাকা: কথাপ্রকাশ। পৃষ্ঠা ৬১২। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)

বহিঃসংযোগ
---------


উইকিভ্রমণে ***ঝিনাইদহ জেলা*** সম্পর্কিত ভ্রমণ নির্দেশিকা রয়েছে।

* বাংলাপিডিয়ায় *ঝিনাইদহ জেলা* উইকিউপাত্তে এটি সম্পাদনা করুন
* ঝিনাইদহ জেলা তথ্য বাতায়ন

| * দে
* স
বাংলাদেশের পতাকা বাংলাদেশের বিভাগ ও জেলাসমূহ |
| --- |
| খুলনা বিভাগ | 
* কুষ্টিয়া
* খুলনা
* চুয়াডাঙ্গা
* ঝিনাইদহ
* নড়াইল
* বাগেরহাট
* মাগুরা
* মেহেরপুর
* যশোর
* সাতক্ষীরা

 |  |
| চট্টগ্রাম বিভাগ | 
* কক্সবাজার
* কুমিল্লা
* খাগড়াছড়ি
* চট্টগ্রাম
* চাঁদপুর
* নোয়াখালী
* ফেনী
* বান্দরবান
* ব্রাহ্মণবাড়িয়া
* রাঙ্গামাটি
* লক্ষ্মীপুর

 |
| ঢাকা বিভাগ | 
* কিশোরগঞ্জ
* গাজীপুর
* গোপালগঞ্জ
* টাঙ্গাইল
* ঢাকা
* নরসিংদী
* নারায়ণগঞ্জ
* ফরিদপুর
* মাদারীপুর
* মানিকগঞ্জ
* মুন্সীগঞ্জ
* রাজবাড়ী
* শরীয়তপুর

 |
| বরিশাল বিভাগ | 
* ঝালকাঠি
* পটুয়াখালী
* পিরোজপুর
* বরগুনা
* বরিশাল
* ভোলা

 |
| ময়মনসিংহ বিভাগ | 
* জামালপুর
* নেত্রকোণা
* ময়মনসিংহ
* শেরপুর

 |
| রংপুর বিভাগ | 
* কুড়িগ্রাম
* গাইবান্ধা
* ঠাকুরগাঁও
* দিনাজপুর
* নীলফামারী
* পঞ্চগড়
* রংপুর
* লালমনিরহাট

 |
| রাজশাহী বিভাগ | 
* চাঁপাইনবাবগঞ্জ
* জয়পুরহাট
* নওগাঁ
* নাটোর
* পাবনা
* বগুড়া
* রাজশাহী
* সিরাজগঞ্জ

 |
| সিলেট বিভাগ | 
* মৌলভীবাজার
* সিলেট
* সুনামগঞ্জ
* হবিগঞ্জ

 |

| * দে
* স
 খুলনা বিভাগের জেলা ও উপজেলাসমূহ |
| --- |
| বিভাগীয় প্রধান শহর: **খুলনা** |
| কুষ্টিয়া জেলা | 
* কুমারখালী
* কুষ্টিয়া সদর
* খোকসা
* দৌলতপুর
* ভেড়ামারা
* মিরপুর

 |  |
| খুলনা জেলা | 
* কয়রা
* ডুমুরিয়া
* তেরখাদা
* দাকোপ
* দিঘলিয়া
* পাইকগাছা
* ফুলতলা
* বটিয়াঘাটা
* রূপসা

 |
| চুয়াডাঙ্গা জেলা | 
* আলমডাঙ্গা
* চুয়াডাঙ্গা সদর
* জীবননগর
* দামুড়হুদা

 |
| ঝিনাইদহ জেলা | 
* কালীগঞ্জ
* কোটচাঁদপুর
* ঝিনাইদহ সদর
* মহেশপুর
* শৈলকুপা
* হরিণাকুন্ডু

 |
| নড়াইল জেলা | 
* কালিয়া
* নড়াইল সদর
* লোহাগড়া

 |
| বাগেরহাট জেলা | 
* কচুয়া
* চিতলমারী
* ফকিরহাট
* বাগেরহাট সদর
* মোংলা
* মোড়েলগঞ্জ
* মোল্লাহাট
* রামপাল
* শরণখোলা

 |
| মাগুরা জেলা | 
* মাগুরা সদর
* মহম্মদপুর
* শালিখা
* শ্রীপুর

 |
| মেহেরপুর জেলা | 
* গাংনী
* মেহেরপুর সদর
* মুজিবনগর

 |
| যশোর জেলা | 
* অভয়নগর
* কেশবপুর
* চৌগাছা
* ঝিকরগাছা
* বাঘারপাড়া
* মনিরামপুর
* যশোর সদর
* শার্শা

 |
| সাতক্ষীরা জেলা | 
* আশাশুনি
* কলারোয়া
* কালীগঞ্জ
* তালা
* দেবহাটা
* শ্যামনগর
* সাতক্ষীরা সদর

 |